Tänase postkasti sisu sundis mind järgmist kirja kirjutama:    Hea Urmas Reinsalu,    Miks Te poetate inimeste postkastidesse tekste, mida me tellinud ei ole ja lugeda ei soovi? Sellise tegevusega ei saa ei Teie isiklikult ega Teie erakond juurde ühtegi toetajat. Minu seisukoht vabadussamba küsimuses on Teie omale risti vastupidine. Sellest hoolimata ei tule ma Teie postkasti sambavastast reklaami toppima.  Austan teiste inimeste privaatsust  ja palun sama ka Teilt.    Olgu lisatud, et IRL-i tegevus tundub siin Tallinna ääres täiesti süüdimatu olevat. See pole sugugi esimene nende reklaamleheke.